ಡಾಟರ್ ಆಫ್ ಪಾರ್ವತಮ್ಮ (ಚಲನಚಿತ್ರ)

ಡಾಟರ್ ಆಫ್ ಪಾರ್ವತಮ್ಮ 2019 ರ    - ಶಂಕರ್ ಜೆ ಬರೆದು ನಿರ್ದೇಶಿಸಿದ ಕನ್ನಡ ಚಿತ್ರ ಮತ್ತು ಹರಿಪ್ರಿಯಾ ಮತ್ತು ಸುಮಲತಾ ಅಂಬರೀಶ್ ಜೊತೆಗೆ ಸೂರಜ್ ಗೌಡ ಮತ್ತು ಪ್ರಭು ಮುಂಡ್ಕೂರ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಇದು ಹರಿಪ್ರಿಯಾ ಅವರ 25ನೇ ಕನ್ನಡ ಚಿತ್ರ. ಯೋಜನೆಯನ್ನು 25 ಮೇ 2018 ರಂದು ಘೋಷಿಸಲಾಯಿತು.

 ಪಾತ್ರವರ್ಗ 

 ಹರಿಪ್ರಿಯಾ ತನಿಖಾ ಅಧಿಕಾರಿ ವೈದೇಹಿ ಆಗಿ
 ಪಾರ್ವತಮ್ಮ ಪಾತ್ರದಲ್ಲಿ ಸುಮಲತಾ ಅಂಬರೀಶ್
 ಶಾಸ್ತ್ರಿ ಅಲಿಯಾಸ್ ಅನಂತು ಪಾತ್ರದಲ್ಲಿ ಸೂರಜ್ ಗೌಡ
 ರಾಜೇಶ್ ಪಾತ್ರದಲ್ಲಿ ಪ್ರಭು ಮುಂಡ್ಕೂರ್

 ಹಿನ್ನೆಲೆಸಂಗೀತ 
ಚಿತ್ರದ ಹಿನ್ನೆಲೆ ಸಂಗೀತ ಮತ್ತು ಹಾಡುಗಳನ್ನು ಮಿಧುನ್ ಮುಕುಂದನ್ ಸಂಯೋಜಿಸಿದ್ದಾರೆ ಮತ್ತು ಹಾಡಿದ್ದಾರೆ. ಸಂಗೀತದ ಹಕ್ಕುಗಳನ್ನು PRK ಆಡಿಯೋ ಪಡೆದುಕೊಂಡಿದೆ.

 ಬಿಡುಗಡೆ 
ಸಿನಿಮಾವನ್ನು ಏಪ್ರಿಲ್‌ನಲ್ಲಿ ಬಿಡುಗಡೆ ಮಾಡಲು ನಿರ್ಧರಿಸಲಾಗಿತ್ತು. ಆದರೆ ನಂತರ, ನಾಯಕ ನಟಿ ಸುಮಲತಾ ಅಂಬರೀಶ್ ಅವರು 2019 ರ ಲೋಕಸಭಾ ಚುನಾವಣೆಯಲ್ಲಿ ಮಂಡ್ಯದಿಂದ ಸ್ಪರ್ಧಿಸಿದಾಗ,  ಚಲನಚಿತ್ರವನ್ನು ನಂತರ ಮೇ 24 ರಂದು ಬಿಡುಗಡೆ ಮಾಡಲು ನಿರ್ಧರಿಸಲಾಯಿತು. ಮೊದಲಿಗೆ, ನಿರ್ಮಾಪಕರು ಕರ್ನಾಟಕದಾದ್ಯಂತ ಸುಮಾರು 80 ಚಿತ್ರಮಂದಿರಗಳಲ್ಲಿ ಚಿತ್ರವನ್ನು ಬಿಡುಗಡೆ ಮಾಡಲು ಯೋಜಿಸಿದ್ದರು, ಆದರೆ ಟ್ರೇಲರ್ ಮತ್ತು ಹಾಡುಗಳಿಗೆ ಪ್ರತಿಕ್ರಿಯೆಯನ್ನು ನೋಡಿದ ನಂತರ, ಅವರು ಚಿತ್ರವನ್ನು ಕರ್ನಾಟಕದಾದ್ಯಂತ ಸುಮಾರು 200 ಚಿತ್ರಮಂದಿರಗಳಲ್ಲಿ ಬಿಡುಗಡೆ ಮಾಡಿದರು. ಚಿತ್ರದ ಟ್ರೇಲರ್ ಅನ್ನು ಮೇ 14 ರಂದು ಬಿಡುಗಡೆ ಮಾಡಲಾಯಿತು  2019, ಮತ್ತು ಹಾಡುಗಳನ್ನು ಅದೇ ತಿಂಗಳಲ್ಲಿ ಬಿಡುಗಡೆ ಮಾಡಲಾಯಿತು. ಬಿಡುಗಡೆಯಾದ ನಂತರ, ಚಿತ್ರವು ಶುಕ್ರವಾರ, ಶನಿವಾರ ಮತ್ತು ಭಾನುವಾರದಂದು ಬಹುತೇಕ ಎಲ್ಲಾ ಚಿತ್ರಮಂದಿರಗಳಲ್ಲಿ ಹೌಸ್‌ಫುಲ್ ಪ್ರದರ್ಶನಗಳನ್ನು ಹೊಂದುವ ಮೂಲಕ ಎಲ್ಲಾ ಚಿತ್ರಮಂದಿರಗಳಲ್ಲಿ ಉತ್ತಮ ಓಪನಿಂಗ್ ಪಡೆಯಿತು 

 ವಿಮರ್ಶೆ 
ಚಿತ್ರವು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ಟೈಮ್ಸ್ ಆಫ್ ಇಂಡಿಯಾದ ಲೇಖಕಿ ಸುನಯ್ನಾ ಸುರೇಶ್ ಬರೆದಿದ್ದಾರೆ, " ಡಾಟರ್ ಆಫ್  ಪಾರ್ವತಮ್ಮ ಅಲ್ಲಲ್ಲಿ   ಮನೋರಂಜಕವಾಗಿದ್ದು  ಒಟ್ಟಿನಲ್ಲಿ  ಒಂದು ಬಾರಿ ನೋಡಲು ತಕ್ಕುದಾಗಿದೆ. ಸುಧಾರಣೆಗೆ ಅವಕಾಶವಿದೆ, ಆದರೆ ನಿರ್ದೇಶಕರು ಮಾಡಿರುವ  ನಾಯಕಿಯ ವಿಲಕ್ಷಣ ಪಾತ್ರಚಿತ್ರಣ ಶ್ಲಾಘನೀಯವಾಗಿದೆ. ಈ ಚಿತ್ರಕ್ಕಾಗಿ ಹರಿಪ್ರಿಯಾ ತಮ್ಮ ಅತ್ಯುತ್ತಮ ಅಭಿನಯವನ್ನು ನೀಡಿದ್ದಾರೆ. ಸೂರಜ್ ಗೌಡ ಮತ್ತು ಪ್ರಭು ಮುಂಡ್ಕೂರ್ ತಮ್ಮ ತಮ್ಮ ಸಣ್ಣ ಪಾತ್ರಗಳನ್ನು ಚೆನ್ನಾಗಿ ನಿರ್ವಹಿಸಿದ್ದಾರೆ. ಹರಿಪ್ರಿಯಾ ಮತ್ತು ಸುಮಲತಾ ಅಂಬರೀಶ್ ಅವರ ದೃಶ್ಯಗಳೂ ಚಿತ್ರದ ಹೈಲೈಟ್ ಆಗಿವೆ. ನೀವು ವಿಭಿನ್ನವಾದದ್ದನ್ನು  ಆದರೆ ಆದರೆ ಸಾಮಾನ್ಯ ವಾಣಿಜ್ಯ ಚಿತ್ರದಿಂದ ತುಂಬಾ ದೂರವಲ್ಲದ್ದನ್ನು ವೀಕ್ಷಿಸಲು ಬಯಸಿದರೆ  ಈ ಚಲನಚಿತ್ರವನ್ನು ನೋಡಿ." 

 ಉಲ್ಲೇಖಗಳು 

 ಬಾಹ್ಯ ಕೊಂಡಿಗಳು 



ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೯ ಕನ್ನಡಚಿತ್ರಗಳು